૬ ડિસેમ્બર, ૧૯૯૨માં ભારતમાં રામભક્તો દ્વારા કથિત બાબરી મસ્જિદના વિવાદિત માળખાને ધ્વંસ કર્યાના પડઘા ભારતમાં જ નહીં પાકિસ્તાનમાં પણ પડ્યા હતા. પાકિસ્તાનમાં આ ઘટના બાદ ૧૦૦થી વધુ મંદિરો ધ્વંસ કરવામાં આવ્યાં હતાં. પાકિસ્તાનના તસવીર પત્રકાર શિરાજ હસને આ મંદિરોની તસવીરો ટ્વિટર પર શેર કરી હતી. આ મંદિરોમાં ૧૮૪૭માં વિભાજન વખતથી હિન્દુ શરણાર્થીઓ રહેતા હતા. હસને પોતાના ટ્વીટ પર લખ્યું છે કે, અમે આ ખંડેર સમાન બની ગયેલાં મંદિરોમાં રહેતા લોકો સાથે વાતચીત કરી છે. તે લોકોના મનમાં આજે પણ ૧૯૯૨ના ભયાનક વાતાવરણનો ડર છે. તેઓએ મને કહ્યું અમે એ લોકો પાસે રહેમની ભીખ માંગી, પગમાં પડ્યા, પરંતુ તેઓ ન માન્યા.